12. []ฐานะการเงินและผลการดำเนินงาน

1. งบการเงิน

(ก) สรุปรายงานการสอบบัญชี

สรุปรายงานการตรวจสอบของผู้สอบบัญชี ประจำปี 2544,2545,2546

ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข(ตามเอกสารแนบ12.1(ก))

(ข) ตารางสรุปงบการเงินในระยะ 3 ปี ที่ผ่านมา (ตามเอกสารแนบ 12.1(ข) )

(ค) อัตราส่วนทางการเงินที่สำคัญในระยะ 3 ปี ที่ผ่านมา (ตามเอกสารแนบ 12.1 (ค) )

1.  2) คำอธิบายและการวิเคราะห์ฐานะการเงินและผลการดำเนินงาน

คำอธิบายและการวิเคราะห์ฐานะการเงินและผลการดำเนินงาน

ความสามารถในการทำกำไร : บริษัท ยูเนี่ยนพลาสติก จำกัด (มหาชน)
มีความสามารถในการทำกำไรในปี 2546 เพิ่มจากปี 2545 อย่างมีนัยสำคัญ
โดยอัตราผลตอบแทนต่อการใช้สินทรัพย์ (ROA) เพิ่มจาก 4.13 %

เป็น 6.84 % และอัตราผลตอบแทนต่อส่วนของผู้ถือหุ้น (ROE) เพิ่มจาก 5.30% เป็น 10.06%
สำหรับกำไรต่อหุ้นเพิ่มจาก 1.01 บาท เป็น 2.09 บาท โดยเหตุผลที่ทำให้ ROA เพิ่มขึ้น
มาจากการที่บริษัทสามารถเพิ่มอัตรากำไรจากการดำเนินงาน จาก 4.63% เป็น 5.80%
ในขณะเดียวกันเพิ่มอัตราการหมุนเวียนของสินทรัพย์รวม จาก 0.89 ครั้ง เป็น 1.18 ครั้ง
เมื่อพิจารณาถึงอัตรากำไรขั้นต้น จะเห็นว่าในปี 2546 บริษัทมีอัตรากำไรขั้นต้น 13 %
ต่ำกว่าจำนวน 14.03% ของปี 2545 อย่างไรก็ตาม เนื่องจากในปี 2546
บริษัทมีค่าใช้จ่ายในด้านต้นทุนโรงงานบางปะกงเพิ่มขึ้น รวมทั้ง
ทำให้อัตรากำไรจากการดำเนินงานของปี 2545 ต่ำกว่าปี 2546 นอกจากนี้
การที่บริษัทสามารถเพิ่มยอดขายในปี 2546 ได้สูงกว่าปี 2545 ถึง 67.59%
ในขณะที่เพิ่มสินทรัพย์รวมถึง 25% ทำให้อัตราการหมุนเวียนของสินทรัพย์รวมเพิ่มขึ้น 1.18 เท่า
แสดงว่าบริษัทสามารถบริหารการดำเนินงานโดยรวมได้มีประสิทธิภาพ

เมื่อพิจารณาถึงเหตุผลที่ทำให้อัตราการหมุนเวียนของสินทรัพย์รวมลดลงจาก 0.89 ครั้ง เป็น 0.84
ครั้ง พบว่าประสิทธิภาพในการจัดการสินทรัพย์ส่วนใหญ่ของกิจการใกล้เคียงกับปี2545 กล่าวคือ
อัตราการหมุนเวียนของลูกหนี้จาก 4.46 ครั้ง เป็น 5.12 ครั้ง
อัตราการหมุนเวียนของสินค้าเพิ่มจาก 6.30 ครั้ง เป็น 7.02 ครั้ง
และอัตราการหมุนเวียนของสินทรัพย์ระยะยาว (ที่ดิน อาคารและอุปกรณ์) เพิ่มจาก 1.67 เท่า
เป็น 2.23 เท่า และเป็นเหตุผลที่ทำให้ระยะเวลาการเก็บเงินลดลงจาก 81 วัน เหลือเพียง 70
วัน และระยะเวลาขายสินค้าลดลงจาก 57 วัน เป็น 51 วัน

สำหรับอัตราผลตอบแทนต่อส่วนของผู้ถือหุ้น (ROE) ของบริษัท สูงกว่า ROA
เนื่องมาจากสินทรัพย์ส่วนใหญ่ของบริษัทมาจากการมีหนี้สินโดยเฉพาะหนี้สินระยะสั้นดังจะเห็นได้จากอัตราส่วนของหนี้สินรวมต่อทุนทั้งหมดสูงถึง
53.69% และ 97.84% ณ วันสิ้นปี 2545 และ 2546 ตามลำดับ โดย ณ วันเดียวกันนั้น
การที่บริษัทใช้แหล่งเงินทุนส่วนใหญ่มาจากกระแสเงินสดจากการดำเนินงานและเงินเบิกเกินบัญชีหนี้สินระยะสั้น
เพื่อใช้หมุนเวียนในการซื้อวัตถุดิบ และชำระเงินเบิกเกินบัญชีเมื่อได้รับชำระเงิน
ทำให้ดอกเบี้ยที่บริษัทต้องชำระมีจำนวนที่ค่อนข้างต่ำประมาณว่าในปี 2546
อัตราดอกเบี้ยถั่วเฉลี่ยของบริษัทอยู่ที่เพียง 742.09 เท่า
เมื่อประกอบกับการที่แหล่งเงินทุนส่วนใหญ่ของบริษัทมาจากกระแสเงินสดจากการดำเนินงาน

[] กำไรต่อหุ้นของบริษัทก็มีจำนวนเพิ่มขึ้น จาก 1.01 บาท ในปี 2545 เป็น 2.09 บาท ในปี
2546 ทั้งนี้ เพราะในปี 2546 บริษัทมีกำไรสูงขึ้นกว่าปี 2545 ถึง 106.86%
ในขณะที่จำนวนหุ้นของบริษัทยังคงเท่าเดิม คือ 250 ล้านหุ้น

กล่าวโดยสรุป บริษัท มีความสามารถในการทำกำไรในปี 2546 เพิ่มสูงกว่าปี 2545 มาก
เนื่องจากการขายที่เพิ่มมากขึ้น 67.59% บริษัทไม่มีผลขาดทุนจากอัตราแลกเปลี่ยน
รวมทั้งการที่บริษัทสามารถบริหารจัดการสินทรัพย์ได้ใกล้เคียงกับปี 2545
โดยขายสินค้าและเก็บเงินได้รวดเร็วขึ้น
ทำให้ต้องเพิ่มสินทรัพย์เพื่อรองรับการขยายยอดขายที่เพิ่มขึ้น
เมื่อประกอบกับอัตราการหมุนเวียนของสินทรัพย์ที่เพิ่มขึ้นทำให้ความสามารถในการทำกำไรของบริษัทเพิ่มขึ้นตามไปด้วย

การวิเคราะห์ความเสี่ยง : ในส่วนที่เป็นการวิเคราะห์ความเสี่ยงระยะสั้น
หรือการวิเคราะห์สภาพคล่องของบริษัทในการชำระหนี้ระยะสั้น
พบว่าอัตราทุนหมุนเวียนและอัตราทุนหมุนเร็วของบริษัทในช่วง 2 ปีดังกล่าวเพิ่มขึ้นเล็กน้อย
และอยู่ในอัตราที่ยอมรับได้ กล่าวคือ อัตราทุนหมุนเวียนเท่ากับ 1.39 เท่า และ 1.97 เท่า
ส่วนอัตราทุนหมุนเร็วเท่ากับ 0.86 เท่า และ 1.37 เท่า ในระหว่างปี 2546 และ 2545
ตามลำดับ แต่เมื่อพิจารณาอัตรากระแสเงินสดจากการดำเนินงานต่อหนี้สินหมุนเวียน พบว่าถึงแม้ในปี
2545 บริษัทจะมีอัตราส่วนหนี้ในอัตราที่ค่อนข้างน่าพอใจ (27%) แต่ในปี 2546
บริษัทมีอัตรากระแสเงินสดจากการดำเนินงานต่อหนี้สินหมุนเวียนประมาณ 40.83% ซึ่งหมายความว่า
กิจการมีกระแสเงินสดจากการรับชำระหนี้จากลูกค้า
ที่เพียงพอต่อการชำระเจ้าหนี้การค้าและค่าใช้จ่ายต่าง ๆ
ซึ่งเมื่อวิเคราะห์หาสาเหตุต่อไปพบว่าถึงแม้ว่าบริษัทจะมีระยะเวลาการขายสินค้าและการเก็บเงินจากลูกหนี้ที่เร็วขึ้น
แต่การที่ยอดขายเพิ่มขึ้นทำให้กิจการมีสินค้าและลูกหนี้ที่เพิ่มขึ้นมาก
โดยเฉพาะลูกหนี้การค้าจากกิจการที่เกี่ยวข้องกัน

ความสามารถในการชำระหนี้ระยะยาว : ตามที่ได้กล่าวมาแล้วว่า
บริษัทใช้แหล่งเงินทุนส่วนใหญ่จากหนี้สินโดยเฉพาะหนี้สินระยะสั้น
ทำให้ความเสี่ยงของบริษัทในการชำระหนี้ระยะยาวขึ้นกับความสามารถในการชำระหนี้ระยะสั้นค่อนข้างมากถึงแม้ในปี
2546 กิจการจะมีกำไรสูงถึง 742.09 เท่าของดอกเบี้ยที่ต้องจ่าย และเพิ่มกว่าในปี 2545 อยู่ที่
80.11 เท่า แต่ถ้าหากดูถึงกระแสเงินสดจากการดำเนินงานจะเห็นว่าในปี 2546
กิจการมีกระแสเงินสดจากการดำเนินงานที่เพียงพอในการชำระหนี้ระยะยาวและการชำระหนี้ระยะสั้น

[] โดยสรุป การที่บริษัทใช้แหล่งเงินทุนส่วนใหญ่จากการกู้ยืมโดยเฉพาะกู้ยืมระยะสั้น
เมื่อประกอบกับการมีกระแสเงินสดในการดำเนินงานของปี 2546
บริษัทคาดว่าความเสี่ยงจากการชำระหนี้มีจำนวนไม่เป็นสาระสำคัญเนื่องจากหนี้ส่วนใหญ่เป็นหนี้ระยะสั้นและมีจำนวนน้อย

จากการวิเคราะห์งบการเงินของ บริษัท ยูเนี่ยนพลาสติก จำกัด (มหาชน)
พบว่าบริษัทมีความสามารถในการทำกำไรในปี 2546 ที่สูงกว่าในปี 2545
เนื่องจากยอดขายในส่วนของชิ้นส่วนยานยนต์และชิ้นส่วนเครื่องใช้ไฟฟ้าเพิ่มสูงขึ้น

การดำเนินงานด้านกลุ่มยานยนต์ซึ่งประกอบด้วยลูกค้ากลุ่มรถยนต์และมอเตอร์ไซด์บริษัทได้เพิ่มวิศวกรในด้านการตลาดเพื่อให้คำปรึกษาและสามารถตอบสนองความต้องการของลูกค้าได้อย่างถ่องแท้กลุ่มยานยนต์นี้ต้องการผลิตภัณฑ์ที่มีคุณภาพสูงได้มาตราฐานสากล

การดำเนินงานด้านกลุ่มไฟฟ้าและอื่นๆ
เป็นกลุ่มที่มีการแข่งขันทางด้านราคาค่อนข้างรุนแรงสินค้ากลุ่มนี้มีMARGIN ต่ำมีปริมาณการผลิตสูง
มีการเปลี่ยนแปลงแผนการผลิตบ่อย
และรวดเร็วบริษัทต้องปรับองค์กรให้ไวต่อการเปลี่ยนแปลงเพื่อให้สามารถตอบสนองความต้องการของลูกค้าได้ทันเวลา

โครงสร้างรายได้ด้านผลิตภัณฑ์ชิ้นส่วนพลาสติกมีรายได้เพิ่มขึ้นจากปี 2545 อัตราร้อยละ 69.45
สำหรับรายได้จากการผลิตแม่พิมพ์เพิ่มขึ้นจากปีก่อนร้อยละ 45.52 การเพิ่มขึ้นของรายได้จาก
การผลิตแม่พิมพ์ ส่งผลให้รายได้ผลิตภัณฑ์ชิ้นส่วนพลาสติกเพิ่มมากขึ้น

ด้านสินทรัพย์รวมเพิ่มขึ้นเกิดจากการลงทุนในทรัพย์สินถาวรประเภทเครื่องจักรและอุปกรณ์
เพื่อเพิ่มและปรับปรุงประสิทธิภาพในการผลิต มีการลงทุนในบริษัทย่อย คือบริษัท
ยูเนี่ยนโกเทคโมลดส์ จำกัด สัดส่วนเงินลงทุน 51 %
สำหรับสินทรัพย์หมุนเวียนเนื่องจากมียอดขายที่เพิ่มขึ้นทำให้ยอดลูกหนี้การค้าสูงขึ้นตามสัดส่วน
ลูกหนี้การค้าส่วนใหญ่เป็นหนี้ที่ยังไม่ถึงกำหนดชำระเงินและไม่มีหนี้ที่คาดว่าจะเก็บเงินไม่ได้ บริษัท
ตั้งค่าเผื่อหนี้สงสัยจะสูญเป็นจำนวนเงินเท่ากับยอดลูกหนี้ที่คาดว่าจะเรียกเก็บไม่ได้โดยพิจารณาจากฐานะปัจจุบันของลูกหนี้

การด้อยค่าของสินทรัพย์ของบริษัทจะพิจารณาบันทึกขาดทุนจากการด้อยค่าของสินทรัพย์
เมื่อมีข้อบ่งชี้ว่ามูลค่าที่คาดว่าจะได้รับคืนของสินทรัพย์อาจต่ำกว่ามูลค่าสุทธิตามบัญชี

[]
โครงสร้างทางการเงินบริษัทใช้เงินเบิกเกินบัญชีและเงินกู้ยืมจากสถาบันการเงินภายในประเทศมาใช้ในการดำเนินงานของบริษัทเงินทุนส่วนใหญ่ได้มาจากแหล่งภายในบริษัทมีสภาพคล่องอยู่ในเกณฑ์ที่ดี
หนี้สินหมุนเวียนส่วนใหญ่เกิดจากการซื้อปัจจัยการผลิตและการลงทุนซื้อเครื่องจักรกับอุปกรณ์ที่ใช้ในการผลิตสินค้าของบริษัทฯ